als_Latn dik_Latn sag_Latn
Bashkëpunimi për zhvillim
Gjermania mbështet Shqipërinë që prej vitit 1988 në ndërtimin e një sistemi të besueshëm për ujin e pijshëm, furnizimin me energji elektrike dhe kanalizime. Gjermania gjithashtu nxit zhvillimin e një ekonomie sociale dhe ekologjike: ndërmarrjet e vogla dhe të mesme, veçanërisht në bujqësi marrin mbështetje të rëndësishme në formën e kredive, granteve, trajnimeve dhe konsulence. Përveç kësaj, Gjermania është duke promovuar zhvillimin kaq të nevojshëm të shkollave profesionale.
Një temë e rëndësishme e projekteve gjermano-shqiptare është mjedisi dhe klima. Në vitet e ardhshme, Gjermania do të mbështesë Shqipëria në hartimin dhe zbatimin e një koncepti për sektorin e mbetjeve.
Kontributet gjermane që nga viti 1988 arrijnë në një total prej më shumë se 1 miliard euro. Gjermania është një nga donatorët më të mëdhenj dhe më të rëndësishëm për Shqipërinë. Të gjitha projektet kanë për qëllim anëtarësimin e Shqipërisë në BE.
Gjermania angazhohet në fushat e mëposhtme:
Studimi i kombinuar me praktikë në ndërmarrje („Sistemi dual“), i cili ofrohet në Fakultetin e Studimeve të Integruara (FASTIP) në Universitetin “Aleksandër Moisiu” Durrës, me degët Menaxhim Bankar dhe Menaxhim në Hoteleri- Turizëm, krijon shanse të reja në tregun shqiptar të punës. Në këtë mënyrë, të 90-të të diplomuarit për menaxhim bankar në vitet akademike 2011 dhe 2012 kanë siguruar tashmë një vend pune.
Shanse për punësim
Linja e tensionit të lartë mes Shqipërisë dhe Malit të Zi u financua nga Banka për Zhvillim KfW në vlerën e 44 milionë eurove. Përmes lidhjes me rrjetin evropian të energjisë është bërë e mundur shmangia e ndërprerjeve të energjisë prej vitit 2011 dhe furnizimi i rregullt me energji elektrike i disa mijëra familjeve.
Furnizim me energji elektrike
Duke nisur nga vit 1992 Banka për Zhvillim KfW ka mbështetur me një financim të përgjithshëm në vlerën e 293 milionë eurove përmirësimin e sektorit të furnizimit me ujë dhe kanalizimeve në 14 qytete të mesme dhe në më shumë se 50 fshatra të Shqipërisë. Në këtë kontekst më shumë se 1 milion njerëz përfitojnë një furnizim më të mirë me ujë dhe menaxhim të sistemuar të ujërave të ndotura.
Ujë i pastër
Deri para pak vitesh familjet në Pogradec kishin ujë vetëm pak orë në ditë. Por me ndihmën e Bankës Gjermane për Zhvillim KfW Pogradeci furnizohet ndërkohë me ujë të pijshëm e higjenikisht të pakontestueshëm 24 orë në ditë. Sistemi i kanalizimeve është rikonstruktuar dhe është vënë në shfrytëzim një impiant i ri i pastrimit të ujrave të ndotura në mbrojtje të liqenit të Ohrit, i vetëm në llojin e tij. Rezultati: ujë i kthjellët, peshq të shëndetshëm. Në këtë mënyrë veç ujit do të ketë edhe burime të reja të ardhurash, si p.sh. nga turizmi.
Mjedis të shëndetshëm
Zyra gjermane e GIZ-së ofron kurse kualifikimi për administratën bujqësore në kuadër të projektit të BE „IPARD-like“, për të trajtuar aplikimet për investim të ndërmarrjeve bujqësore dhe industrisë ushqimore në funksion të rritjes së konkurrueshmërisë. 150 sipërmarrje shqiptare, prej të cilave pothuaj 50% janë potencialisht në kushtet për të marrë mbështetje, kanë aplikuar për grante në vlerën e më shumë se 8 milionë euro.
Bujqësi produktive
Në bashkëpunimin e saj me vende të tjera Gjermania angazhohet parimisht për barazinë gjinore. Në këtë kontekst vlen parimi: barazi të drejtash, detyrimesh, shansesh dhe pushteti. Në këtë aspekt Gjermania orientohet nga marrëveshjet ndërkombëtare rreth të drejtave të grave.
Të drejta për qytetarët dhe femrat
Shoqata Gjermane e Industrisë dhe Tregtisë në Shqipëri (DIHA) mbështet krijimin e një rrjeti të sipërmarrjeve gjermane dhe shqiptare dhe përfaqëson interesat e tyre në nivel politik. Në këtë mënyrë DIHA kontribuon në përmirësimin e mjedisit ekonomik dhe ligjor në Shqipëri, prej nga përfitojnë sipërmarrjet anëtare dhe rreth 10.000 punonjësit e tyre.
Mbështetja e sipërmarrjeve shqiptare
Që prej 2003 Gjermania mbështet përafrimin e Shqipërisë në BE. Më shumë se 500 punonjës të ministrive të ndryshme në Shqipëri u aftësuan vetëm gjatë këtyre dy viteve të fundit përmes trajnimeve të GIZ-së për të përshtatur legjislacionin shqiptar me atë evropian. Që nga kjo kohë, u miratuan ligje të rëndësishme ekonomike, çfarë do të thotë për Shqipërinë një hap i madh në rrugën drejt statusit të kandidatit.
Mbështetje për hyrjen në BE
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn deu_Latn als_Latn als_Latn als_Latn als_Latn als_Latn als_Latn